text: Nasa rúmdarkanningarfarið, Osiris-rex, hevur náttina til í dag samlað dust á smágongustjørnuni, Bennu. Hetta skal brúkast til granskan av upprunanum á okkara sólskipan. Bennu-smágongustjørnan kann eisini koma ov nær jørðini um eini 100 ár
text: #000000
text: Eitt lítið rúmdarkanningarfar hjá Nasa lendi seint í gjárkvøldið á smágongustjørnuni, Bennu. Rúmdarfarið samlaði eitt sindur av dusti frá lítlu smágongustjørnuni. Steðgurin var lítil og nú er lítla rúmdarfarið longu á veg heim aftur. Fyrstu upplýsingarnar siga, at uppgávan gekk væl.
text: #000001
text: Tað vardi einans eina lítla løtu at taka royndirnar, men sjálv lendingin kravdi góðar nervar. Kanningarfarið skuldi lenda á einum lítlum og fløtum øki, ið er bert 16 metrar breitt og lá beint í einum krater.
text: #000002
text: Hevur alt gingið væl, so hevur Osiris-rex samlað tvey kilo av dusti og smásteinum frá smágongustjørnuni. Hetta skal geva granskarum innlit í, hvussu sólskipanin varð skapt fyri sløkum 4,6 milliardum árum síðani.
text: #000003
text: Avstandurin millum Bennu-smágongustjørnuna og jørðina broytist í hvørjum, men júst nú er hon áleið 334 kilometrar burturi frá okkara bláu jarðarknøtti. Tí gongur tað 18 minuttir í samskiftinum millum Osirix-rex og Nasa á jørðini. Og sambært Nasa, so gekk alt væl – bæði lendingin, innsavnan av tilfari og síðani byrjanina uppá heimferðina.
text: #000004
text: Granskarar ynskja at fáa vitan frá smágongustjørnum, tí hesar eru eitt slag av tíðarferð aftur til upprunan av skapanini av okkara sólskipan, og við at kanna dustið og smásteinarnar, frá eitt nú Bennu, kunnu vit gerast klókari, hvussu sólskipanin byrjaði.
text: #000005
text: Tá smágongustjørnur koma ov nær jørðini
text: #000006
text: Eitt annað endamál við ferðini er at skilja “fíggindan”. Hetta, tí smágongustjørnur fyrr ella seinni fara at koma ov nær jørðini – og í ringasta føri – fara at raka jørðina. Bennu er ein av hesum smágongustjørnum, ið fara at koma nær jørðini um eini 100 ár.
text: #000007
text: -Vit vita, at tað var ein smágongustjørna, ið var viðvirkandi til, at dinosaurarnir doyðu út fyri 66 milliónum árum síðani, so tað er bara ein spurningur um tíð, nær tann næsta rakar okkum, sigur stjørnualisfrøðingurin Michael Linden-Vørnle við DR. Møguleikin er tó einans 0,07 prosent.
text: #000008
text: Eftir ætlan vendir Osiris-rex aftur til jørðina við sínum royndum í september 2023.
text: #000009